Diari Oficial de la Generalitat Valenciana


Sumari del DOGV 4782, del 24-06-2004 (2004/6499)

RESOLUCIÓ de 9 de juny de 2004, de la Direcció General de Personal Docent de la Conselleria de Cultura, Educació i Esport, per la qual es convoca adscripció dels funcionaris dels cossos de professors i mestres de taller d'Arts Plàstiques i Disseny.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6499


Data del document
:   09-06-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * concurs administratiu
    * qualificació del personal
    * ensenyament professional
    * ensenyament secundari
    * educació artística
    * personal docent

RESOLUCIÓ de 9 de juny de 2004, de la Direcció General de Personal Docent de la Conselleria de Cultura, Educació i Esport, per la qual es convoca adscripció dels funcionaris dels cossos de professors i mestres de taller d'Arts Plàstiques i Disseny. [2004/X6499]
  
En desenrotllament del que preveu la Resolució de 4 de juny de 2004, de la Direcció General de Personal Docent de la Conselleria de Cultura, Educació i Esport, per la qual es determinen les places dels cossos de professors i mestres de taller d'Arts Plàstiques i Disseny en els centres docents dependents de la Conselleria de Cultura, Educació i Esport, a l'efecte de procedir a l'adscripció dels funcionaris amb destinació definitiva a les especialitats creades pel Reial Decret 1.284/2002, de 5 de desembre, és procedent l'adscripció dels funcionaris titulars de les dites especialitats a les places docents que els correspon d'acord amb les següents.
  
En la tramitació d'esta resolució s'ha complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal de les Administracions Públiques.
  
De conformitat amb la disposició més amunt esmentada i la disposició addicional segona de la mencionada Orde d'1 de juliol de 2002, esta Direcció General ha resolt convocar procediment d'adscripció referit al seu àmbit territorial d'acord amb les bases següents:
  
Primera
  
Les direccions territorials de Cultura, Educació i Esport rebran unes llistes, junt amb el suport informàtic corresponent, dels funcionaris dels esmentats cossos titulars de les noves especialitats dels cossos de professors i mestres de taller d'Arts Plàstiques i Disseny destinats als llocs docents que exercisquen en l'actualitat.
  
Rebudes per les direccions territorials les respectives relacions, aquelles, després de la seua verificació, remetran als centres docents afectats abans de 21 juny de 2004 la relació de professors amb destinació definitiva que hagen de participar en el procediment d'adscripció.
  
Segona
  
A fi d'elaborar la proposta d'adscripció, s'haurà de tindre en compte la publicació de les plantilles de cada centre docent contingudes en l'annex I de la Resolució de 4 de juny de 2004.
  
Tercera
  
Especialitats en què el nombre de funcionaris amb destinació definitiva és igual o inferior al nombre de llocs de treball determinats en la plantilla del centre.
  
1. Quan el canvi d'especialitats supose únicament un canvi de nom, romanent en el mateix centre docent.
  
En este cas el Servici d'Inspecció Educativa junt amb les seccions de personal de la direcció territorial elaboraran la proposta d'adscripció del professorat als nous llocs establits en la plantilla comunicant-la al centre docent.
  
2. Quan el canvi d'especialitats supose un desdoblament o una fusió de les antigues.
  
2.1. Fase voluntària
  
El Servici d'Inspecció Educativa haurà de reunir-se el 28 de juny de 2004 amb el departament corresponent del centre a fi de realitzar la proposta consensuada amb els professors afectats. En cas d'establir-se acord, es procedirà a elaborar la corresponent proposta d'adscripció del professorat als nous llocs docents.
  
2.2. Fase forçosa
  
Si no hi haguera consens entre els professors afectats, havent d'adscriure's a part d'estos a les altres especialitats derivades del desdoblament o fusió, s'aplicaran els criteris següents:
  
a) Menor temps de servicis efectius com a funcionari de carrera del cos a què pertanga cada funcionari.
  
b) Menor antiguitat ininterrompuda com a definitiu en la plaça.
  
c) Any més recent d'ingrés en el cos.
  
d) No pertànyer al cos de catedràtics d'Arts Plàstiques i Disseny.
  
e) Menor puntuació obtinguda en el procediment selectiu d'ingrés en el cos.
  
Els punts anteriors no s'aplicaran als funcionaris provinents del cos de professors numeraris de terme de les escoles d'Arts Plàstiques i Oficis Artístics, en el supòsit que hagueren accedit a la plaça amb anterioritat a l'entrada en vigor de la LOGSE i, en este cas, tindran preferència sobre la resta del professorat. Si es produïx concurrència entre estos, s'aplicaran els criteris generals anteriorment assenyalats.
  
Quarta
  
Especialitats en què el nombre de funcionaris amb destinació definitiva és major al nombre de llocs de treball determinats en la plantilla del centre en la nova especialitat o especialitats.
  
1. Quan el canvi d'especialitats supose únicament un canvi de nom.
  
El Servici d'Inspecció Educativa haurà de reunir-se el 28 juny de 2004 amb el departament corresponent del centre a fi que en cada un d'estos queden adscrits tants funcionaris com llocs de treball existents. Amb este fi se seguiran successivament els criteris següents:
  
1r. Acord del funcionaris afectats.
  
2n. Si no existix acord perquè el nombre de funcionaris que sol·liciten quedar sense adscripció és major a la diferència entre el nombre de funcionaris de carrera amb destinació definitiva i el nombre de llocs que preveu la plantilla en la corresponent especialitat, la prioritat per a quedar sense adscripció vindrà determinada per l'aplicació successiva dels criteris següents:
  
a) Major temps de servicis efectius com a funcionari de carrera del cos al qual pertanga cada funcionari.
  
b) Major antiguitat amb destinació definitiva ininterrompuda en la plaça.
  
c) Any menys recent d'ingrés en el cos.
  
d) Pertànyer al cos de catedràtics d'Arts Plàstiques i Disseny.
  
e) Major puntuació obtinguda en el procediment selectiu d'ingrés en el cos.
  
3r. Si no existix acord perquè el nombre de funcionaris que sol·liciten quedar sense adscripció és menor a la diferència entre el nombre de funcionaris de carrera amb destinació definitiva i el nombre de llocs que preveu la plantilla en la corresponent especialitat, es determinarà qui queda sense adscripció d'acord amb els criteris següents:
  
a) Menor temps de servicis efectius com a funcionari de carrera del cos a què pertanga cada funcionari.
  
b) Menor antiguitat ininterrompuda com definitiu en la plaça.
  
c) Any més recent d'ingrés en el cos.
  
d) No pertànyer al cos de catedràtics d'Arts Plàstiques i Disseny.
  
e) Menor puntuació obtinguda en el procediment selectiu d'ingrés en el cos.
  
Els funcionaris que queden sense adscripció podran sol·licitar l'adscripció a la resta de llocs del centre d'acord amb el que establix la base següent. A este efecte podran sol·licitar des d'eixa data habilitacions transitòries que pogueren correspondre'ls en les condicions previstes en l'Orde de 9 de juny de 2004, de la Conselleria de Cultura, Educació i Esport.
  
Els funcionaris que tenen destinació en un centre per desglossament, desdoblament, transformació total o parcial d'un altre o altres centres, transformació de l'especialitat a què corresponga el lloc o integració en un altre, se'ls computarà en l'antiguitat com a definitius la referida al seu centre d'origen.
  
2. Quan el canvi d'especialitats supose un desdoblament o una fusió de les antigues.
  
El Servici d'Inspecció Educativa haurà de reunir-se el 28 de juny de 2004 amb els departaments implicats en el centre a fi que en cada un d'ells queden adscrits tants funcionaris com llocs de treball existents. Amb este fi se seguiran successivament els criteris següents:
  
1r. Acord dels funcionaris afectats.
  
2n. Si no existix acord perquè el nombre de funcionaris que sol·liciten quedar sense adscripció és major a la diferència entre el nombre de funcionaris de carrera amb destinació definitiva i el nombre de llocs que preveu la plantilla en les corresponents especialitats, la prioritat per a quedar sense adscripció vindrà determinada per l'aplicació successiva dels criteris següents:
  
a) Major temps de servicis efectius com a funcionari de carrera del cos al qual pertanga cada funcionari.
  
b) Major antiguitat amb destinació definitiva ininterrompuda en la plaça.
  
c) Any menys recent d'ingrés en el cos.
  
d) Pertànyer al cos de catedràtics d'Arts Plàstiques i Disseny.
  
e) Major puntuació obtinguda en el procediment selectiu d'ingrés en el cos.
  
3r. Si no existix acord perquè el nombre de funcionaris que sol·liciten quedar sense adscripció és menor a la diferència entre el nombre de funcionaris de carrera amb destinació definitiva i el nombre de llocs que preveu la plantilla en les corresponents especialitats, es determinarà qui queda sense adscripció d'acord amb els criteris següents:
  
a) Menor temps de servicis efectius com a funcionari de carrera del cos a què pertanga cada funcionari.
  
b) Menor antiguitat ininterrompuda com definitiu en la plaça.
  
c) Any més recent d'ingrés en el cos.
  
d) No pertànyer al cos de catedràtics d'Arts Plàstiques i Disseny.
  
e) Menor puntuació obtinguda en el procediment selectiu d'ingrés en el cos.
  
Els funcionaris que queden sense adscripció podran sol·licitar l'adscripció a la resta de llocs del centre d'acord amb el que establix la base següent. A este efecte podran sol·licitar des d'eixa data habilitacions transitòries que pogueren correspondre'ls en les condicions previstes en l'Orde de 9 de juny de 2004, de la Conselleria de Cultura, Educació i Esport.
  
Els funcionaris que tenen destinació en un centre per desglossament, desdoblament, transformació total o parcial d'un altre o altres centres, transformació de l'especialitat a què corresponga el lloc o integració en un altre, se'ls computarà en l'antiguitat com a definitius la referida al seu centre d'origen.
  
Els punts anteriors no s'aplicaran als funcionaris provinents del cos de professors numeraris de terme de les escoles d'Arts Plàstiques i Oficis Artístics, en el supòsit que hagueren accedit a la plaça amb anterioritat a l'entrada en vigor de la LOGSE i, en este cas, tindran preferència sobre la resta del professorat. Si es produïx concurrència entre estos, s'aplicaran els criteris generals anteriorment assenyalats.
  
Cinquena
  
Els funcionaris no adscrits podran voluntàriament sol·licitar els llocs que quedaren vacants en el centre, sempre que compten amb l'especialitat o l'habilitació transitòria corresponent, per a això la direcció del centre convocarà, abans del dia 5 de juliol de 2004, els funcionaris afectats i els adscriurà de conformitat amb l'orde successiu de prioritat següent:
  
1. Ser titular de l'especialitat corresponent.
  
2. Tindre l'habilitació transitòria obtinguda per titulació i experiència.
  
3. Tindre l'habilitació transitòria obtinguda per titulació.
  
4. Tindre l'habilitació transitòria obtinguda per experiència.
  
En el cas de concórrer més d'un sol·licitant en un lloc de treball amb el mateix orde de prioritat, s'aplicaran els criteris de la base quarta, apartat 1, punt 2n.
  
Sisena
  
Acabat el procediment, la direcció territorial corresponent dictarà resolució d'adscripció i la notificarà a l'interessat.
  
Els funcionaris que queden sense adscripció adquiriran la condició de pèrdua provisional de destinació, i voluntàriament la de suprimit en el seu centre d'origen, i estaran al que s'ha disposat per a la respectiva situació en els articles 5 i 6 de l'Orde d'1 de juliol de 2002, de la Conselleria de Cultura i Educació, modificada per Orde de 26 de juny 2003.
  
Setena
  
Contra les resolucions d'adscripció de les direccions territorials de Cultura, Educació i Esport es podrà interposar-se recurs d'alçada davant el director general de Personal Docent en el termini d'un mes a comptar des de l'endemà de la seua notificació.
  
Els afectats pel procediment podran en qualsevol fase d'este formular al·legacions, que hauran de ser tingudes en consideració pel centre o la direcció territorial corresponent, segons la fase en què es trobe la tramitació, en els tràmits successius regulats en la present resolució.
  
Huitena
  
L'adscripció als llocs de treball obtinguts en el procés que regula esta resolució tindrà caràcter de destinació definitiva i serà irrenunciable, adquirint efectes d'1 de setembre de 2004.
  
No es voran afectats en el procediment que es regula en la present resolució, els funcionaris amb destinació definitiva que en l'esmentada data tinguen complida l'edat de jubilació forçosa sense possibilitat de prolongació voluntària.
  
L'adscripció als llocs de treball obtinguts en el procés que regula esta resolució no es considera canvi de destinació a efectes de participar en futurs concursos de provisió de llocs de treball.
  
Novena
  
Els funcionaris afectats pel procediment que es regula en la present resolució que per motius justificats no pogueren comparéixer personalment quan foren convocats als actes d'adscripció en qualsevol de les seues fases, podran realitzar-ho per escrit o designant una altra persona perquè actue en el seu nom.
  
Deu
  
Als efectes del procediment regulat en esta resolució, els servicis efectius i l'antiguitat en el cos s'entendran referits tant als acumulats en el cos de catedràtics d'Arts Plàstiques i Disseny com als acumulats en el cos de professors d'Arts Plàstiques i Disseny.
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o be cabrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant la Direcció General de Personal Docent de la Conselleria de Cultura, Educació i Esport en el termini d'un mes a comptar des de l'endemà de la notificació.
  
b) El recurs contenciós administratiu haurà de plantejar-se, a la seua elecció, davant el jutjat contenciós administratiu en la circumscripció del qual tinga el recurrent el seu domicili o es trobe la seu de l'òrgan autor d'este acte en el termini de dos mesos a comptar des de l'endemà de la notificació.